Sorbet adas ή αλλιώς κόκκινες φακές άλαδες, σούπα
Ο Βεδουίνος Χμετ Όντα, ένας από τους αρχιμάγειρες της μονής Σινά, μας έδειξε πως μαγειρεύει Sorbet adas, ένα εύκολο πιάτο με κόκκινες φακές και κύμινο.
4 ξερά κρεμμύδια, ψιλοκομμένα, 500 γρ. κόκκινες φακές, 2-2,5 λίτρα νερό, 2 μέτρια καρότα, τριμμένα, 5-6 σκελίδες σκόρδο, ψιλοκομμένες, 500 γρ. ντομάτες, τριμμένες, 1 πιπεριά Φλωρίνης, ψιλοκομμένη (προαιρετικά), 1 πιπεριά κίτρινη, ψιλοκομμένη (προαιρετικά), 1 κουτ. γλυκού κύμινο, σε σκόνη, 1 κουτ. γλυκού φρεσκοτριμμένο πιπέρι, 1 κουτ. γλυκού ρίγανη ξερή, τριμμένη, αλάτι
Σε ένα μικρό τηγάνι βάζουμε τα κρεμμύδια και 4-5 κουτ. σούπας νερό και τα αχνίζουμε σε μέτρια προς χαμηλή φωτιά για λίγα λεπτά, μέχρι να μαλακώσουν και να σωθεί το νερό.Αποσύρουμε από τη φωτιά.Σε μια κατσαρόλα βάζουμε τις φακές και το μετρημένο νερό, προσθέτουμε τα αχνισμένα κρεμμύδια και τα καρότα και βράζουμε σε μέτρια φωτιά για 10 λεπτά.Προσθέτουμε όλα τα υπόλοιπα υλικά, αλατίζουμε κατά βούληση και μαγειρεύουμε για περίπου 10 λεπτά, μέχρι οι φακές να χυλώσουν και να μισολιώσουν. Σερβίρουμε τις φακές ζεστές.
Όσπρια,Φακές,Vegan,Νηστίσιμα,Αγία Αικατερίνη,Νηστεία,Όρος Σινά